b'\n_START_ARTICLE_\nMarkku Penttinen\n_START_SECTION_\nPerhetaustat\n_START_PARAGRAPH_\nMarkku Penttinen syntyi maanviljelij\xc3\xa4, mets\xc3\xa4teknikko Terho ja kansakoulunopettaja Anneli (s. Hela) Penttisen perheen esikoisena Pielavedell\xc3\xa4.  _NEWLINE_Markku Penttinen avioitui Tarja Karin kanssa 1967. Tarja Penttinen p\xc3\xa4\xc3\xa4ty\xc3\xb6n\xc3\xa4\xc3\xa4n on hoitanut Suomalaisen kirjakaupan myyntip\xc3\xa4\xc3\xa4llik\xc3\xb6n teht\xc3\xa4v\xc3\xa4\xc3\xa4. Penttisen perheen lapset ovat Hannu (1967) ja Anne (1969)._NEWLINE_Mainittakoon, ett\xc3\xa4 Markku Penttisen \xc3\xa4idin is\xc3\xa4 oli s\xc3\xa4velt\xc3\xa4j\xc3\xa4 Martti Hela ja eno merentutkimuslaitoksen ylijohtaja Ilmo Hela.\n_START_SECTION_\nOpinnot\n_START_PARAGRAPH_\nMarkku Penttisen koulunk\xc3\xa4ynti alkoi Pielaveden Laukkalassa 1949 ja jatkui Pielaveden yhteiskoulussa 1954. Perhe muutti Kiuruvedelle 1956. Penttinen p\xc3\xa4\xc3\xa4si ylioppilaaksi Kiuruveden yhteislyseosta 1963. Opinnot jatkuivat Helsingin yliopiston matemaattis-luonnontieteellisess\xc3\xa4 tiedekunnassa p\xc3\xa4\xc3\xa4aineenaan sovellettu matematiikka. Filosofian maisteriksi h\xc3\xa4n valmistui 1969. IBM:n koulutuskeskuksissa eri maissa Penttinen opiskeli 1968\xe2\x80\x921983. H\xc3\xa4n oli yhteisty\xc3\xb6ss\xc3\xa4 muun muassa IBM:n ja RAND Corporationin kanssa tehdess\xc3\xa4\xc3\xa4n Pro gradu -tutkielmaa varaosien varasto-optimoinnista Puolustuslaitoksessa. Tutkielma otettiin v\xc3\xa4litt\xc3\xb6m\xc3\xa4sti Sotakorkeakoulun opetusmateriaaliksi._NEWLINE_Markku Penttisen muita opintoja:  Helsingin konservatoriossa h\xc3\xa4n opiskeli kontrapunktia ja s\xc3\xa4velt\xc3\xa4mist\xc3\xa4 instrumenttinaan piano 1970\xe2\x80\x921974. Carnegie Mellon -yliopistossa Pittsburghissa h\xc3\xa4n suoritti lineaarisen optimoinnin kurssin 1971. Helsingin yliopistossa h\xc3\xa4n jatko\xe2\x80\x92opiskeli tilastotiedett\xc3\xa4 ja valmistui valtiotieteen lisensiaatiksi 1974. Kauppatieteiden tohtoriksi Penttinen v\xc3\xa4itteli Vaasan yliopistossa 1983, aihepiirin\xc3\xa4 rahoitus. Yksityismets\xc3\xa4talouden koulutukseen Keskusmets\xc3\xa4lautakunta Tapiossa Penttinen osallistui 1983\xe2\x80\x921986. Johtamista, erityisesti henkil\xc3\xb6st\xc3\xb6n johtamista h\xc3\xa4n opiskeli yrityksiss\xc3\xa4 Rastor, Insin\xc3\xb6\xc3\xb6rij\xc3\xa4rjest\xc3\xb6jen koulutuskeskus, AIESEC, SEFEK, Yritysvalmennus ja Pellervo vuosina 1983\xe2\x80\x921993. Ohjelmisto\xe2\x80\x92 ja internettuotekehitysopintoja Penttisell\xc3\xa4 on Helsingin yliopistosta 2000\xe2\x80\x922003. Aikuiskasvatustieteen approbatur-oppim\xc3\xa4\xc3\xa4r\xc3\xa4n Helsingin yliopistossa h\xc3\xa4n suoritti 2005 sek\xc3\xa4 samana vuonna Auktorisoitu Business Mentor -tutkinnon Helsingin kauppakorkeakoulussa. Joensuun yliopistossa Penttinen v\xc3\xa4itteli Maatalous- ja mets\xc3\xa4tieteiden tohtoriksi mets\xc3\xa4talouden liiketieteest\xc3\xa4 2007. V\xc3\xa4it\xc3\xb6skirjan ohjaajan koulutus toteutui 2011 Uppsalan yliopistossa.\n_START_SECTION_\nP\xc3\xa4tevyydet\n_START_PARAGRAPH_\nMarkku Penttinen on p\xc3\xa4tev\xc3\xb6itynyt Mets\xc3\xa4talouden laskentatoimen ja rahoituksen dosentiksi, Helsingin yliopisto 1996, Mets\xc3\xa4talouden liiketieteen professoriksi, Helsingin yliopisto 2001, Liiketaloustieteiden professoriksi, Metla 2002, Maaseutuyritt\xc3\xa4jyyden professoriksi, Helsingin yliopisto 2004, sek\xc3\xa4 Liiketaloudellisen mets\xc3\xa4ekonomian dosentiksi, Joensuun yliopisto 2009.\n_START_SECTION_\nTy\xc3\xb6ura\n_START_PARAGRAPH_\nMarkku Penttisen ty\xc3\xb6skenteli Puolustuslaitoksen tietokonekeskuksessa Helsingiss\xc3\xa4 tutkijana ja tutkimusryhm\xc3\xa4n johtajana 1968\xe2\x80\x921970 ja sittemmin Helsingin yliopistossa valtiotieteellisess\xc3\xa4 tiedekunnassa systeemisuunnittelijana 1970\xe2\x80\x921974. IBM:ll\xc3\xa4 Penttinen toimi systeemi- ja taloussuunnittelijana 1974\xe2\x80\x921981 sek\xc3\xa4 yrityssuunnittelijana 1982\xe2\x80\x921983. Vaasan yliopistossa Penttinen oli tietojenk\xc3\xa4sittelyopin apulaisprofessorina 1977\xe2\x80\x921978. Keskusmets\xc3\xa4lautakunta Tapion tietoj\xc3\xa4rjestelm\xc3\xa4p\xc3\xa4\xc3\xa4llikk\xc3\xb6n\xc3\xa4 h\xc3\xa4n oli 1983\xe2\x80\x921986 sek\xc3\xa4 Uusi Suomi Oy:n liiketoiminnan kehitysp\xc3\xa4\xc3\xa4llikk\xc3\xb6n\xc3\xa4 ja uusien liiketoimintojen kehitysjohtajana 1987\xe2\x80\x921989. Metlan erikoistutkijana, Senior Forest Economist, Markku Penttinen on toiminut 1989\xe2\x80\x922008 sek\xc3\xa4 Metlan tietojenk\xc3\xa4sittelyn johtoryhm\xc3\xa4n j\xc3\xa4senen\xc3\xa4 2007\xe2\x80\x922008. Vierailevana tiedemiehen\xc3\xa4 Penttinen oli Wieniss\xc3\xa4 (Universit\xc3\xa4t f\xc3\xbcr Bodenkultur, Forstliche Bundesversuchsanstalt) sek\xc3\xa4 Laxenburgissa (IIASA) vuonna 1991. Tuotantotalouden professorina Lappeenrannan teknillisess\xc3\xa4 yliopistossa Penttinen toimi 1992\xe2\x80\x921993. Vierailevana professorina h\xc3\xa4n oli M\xc3\xbcncheniss\xc3\xa4 (TUM School of Management) 2005. Mets\xc3\xa4keskus Tapiossa Penttinen oli mets\xc3\xa4talouden luonto- ja laaturyhm\xc3\xa4n j\xc3\xa4senen\xc3\xa4 1996\xe2\x80\x932009 sek\xc3\xa4 erikoisteht\xc3\xa4viss\xc3\xa4 2002\xe2\x80\x932003. Markku Penttinen on toiminut laskentatoimen ja rahoituksen professorina University of G\xc3\xa4vless\xc3\xa4 vuodesta 2008._NEWLINE_Tutkijana Markku Penttinen on osallistunut hankkeisiin Suomen mets\xc3\xa4sektorin pitk\xc3\xa4n t\xc3\xa4ht\xc3\xa4yksen strategiat, Suomen mets\xc3\xa4sektorin suhdannekatsaus, Mets\xc3\xa4tilastollinen tietopalvelu  ja Mets\xc3\xa4talouden mallintaminen ja analyysit._NEWLINE_Hankkeen vet\xc3\xa4j\xc3\xa4n\xc3\xa4 Penttinen on toiminut tutkimuksissa Mets\xc3\xa4talouden ja puutuoteteollisuuden kilpailukyky, Mets\xc3\xa4nomistajien liiketaloudellinen p\xc3\xa4\xc3\xa4t\xc3\xb6ksenteko sek\xc3\xa4 Mets\xc3\xa4talouden kannattavuus._NEWLINE_Penttisen vastuualueena Metlassa on ollut Mets\xc3\xa4sektorin yritysten johtaminen ja liiketalous. Tutkimuksissa on ollut Puunhankinnan palveluliiketoiminnan kannattavuuden kehitt\xc3\xa4minen 2006\xe2\x80\x922009 yhteisty\xc3\xb6ss\xc3\xa4 Koneyritt\xc3\xa4jien liiton kanssa. Tutkijana Penttinen on ty\xc3\xb6st\xc3\xa4nyt tutkimukset Mets\xc3\xa4talouden kannattavuus ja puuntuotannon taloudellinen optimointi ja Puunhankinnan logistiikka ja teknologisen innovaatiot.\n_START_SECTION_\nHuomioita\n_START_PARAGRAPH_\nMarkku Penttiselle on tutkimuksiansa varten my\xc3\xb6nnetty lukuisia tutkimus- ja matka-apurahoja sek\xc3\xa4 tuettu stipendein. Suomen Kulttuurirahasto, Marjatta ja Eino Kollin S\xc3\xa4\xc3\xa4ti\xc3\xb6, Suomen Mets\xc3\xa4tieteellinen Seura, Suomen maa- ja mets\xc3\xa4talousministeri\xc3\xb6, Suomen Akatemia sek\xc3\xa4 Liikesivistysrahasto ovat tukeneet Penttist\xc3\xa4._NEWLINE_Penttinen on kuulunut European Journal of Forest Research toimituskuntaan (Associate editor 2003\xe2\x80\x932010) sek\xc3\xa4 on antanut referee-lausuntoja tieteellisiss\xc3\xa4 julkaisusarjoissa (Management Science, European Journal of Operational Research, The SIAM Journal of Control and Optimization, Ecological Economics, Silva Fennica, Scandinavian Journal of Forest Research, Ecological Modelling, Research, European Journal of Forest Research sek\xc3\xa4 \xc3\x96sterreichischer Agrarverlag)._NEWLINE_Markku Penttinen on antanut asiantuntijalausuntoja professorin viran hakijoista M\xc3\xbcnchenin teknillisess\xc3\xa4 yliopistossa sek\xc3\xa4 dosentuurin hakijasta G\xc3\xa4vless\xc3\xa4. H\xc3\xa4n on toiminut vastav\xc3\xa4itt\xc3\xa4j\xc3\xa4n\xc3\xa4 ja v\xc3\xa4it\xc3\xb6skirjaty\xc3\xb6n ohjaajana sek\xc3\xa4 luennoitsijana ja esitelm\xc3\xb6ij\xc3\xa4n\xc3\xa4 Suomessa ja ulkomailla._NEWLINE_Penttinen on sotilasarvoltaan v\xc3\xa4nrikki, 1964, ja saanut Suomen leijonan ritarikunnan ritarimerkin 2003.'